Document ID: /roh_data/filtered/fineweb-2-filterrobots_roh.jsonl.gz/34855

Igl era l'onn 1920, en ustaria a Sent: Otg umens avevan gì l’idea dad organisar turas culs skis sin las muntognas enturn il vitg da Sent. Vid la maisa radunda è vegnì discutà intensivamain e finalmain han ils otg amaturs da skis fundà ils 24 schaner 1920 il club da skis Sent.
Dad 8 sin 120
Oz ha il club da skis Sent radund 120 commembers. Il club organisescha cursas da skis, turas en muntogna e bleras autras attracziuns d’enviern e da stà – tranter auter organisescha el er la staffetta tras il vitg e la tradiziunala «Traversada» da la chamona Heidelberg enfin la chamona Sesvenna.
Giuven e vegl sa participescha activamain en il club. Quai fetschia er or il success dal club, di Christian Poo, il 20avel president dals club da skis Sent.
Chanzun dal club da skis
Chasper Sarott da Sent ha dal 1945 scrit ina chanzun in onur dal club da skis. Quella chanzun cun tuns dal Club dad Arosa vegn chantà anc oz suenter ina cursa u ina tura sin in piz:
Il refrain da la chanzun:
Culs skis lain ir in chod e fraid
giudair la naiv e’l cler sulai,
amunt planet, aval sco’l vent
uschè s’fa quai a Sent
Eviv’il club da Sent
RTR actualitad 08:00